《县作鹿鸣会屈致冷副端席半出诗侑一献次其韵》
宋代·孙介

早叹朝阳一凤鸣，几多风奏动延英。
只今故里夸閒适，得使诸生拜老成。
妙句独先歌白雪，欢颜亲自酌乌程。
鹿鸣故事虽荣观，此拜邦人分外荣。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。